Brug tilvalget --list.

# Listedialog

Brug tilvalget --list til at oprette en listedialog. Zenity returnerer elementerne i første kolonne af teksten i de valgte rækker til standardoutput.

Data for dialogen skal angives kolonne efter kolonne, række efter række. Data kan gives til dialogen gennem standardinput. Hvert element skal adskilles af et linjeskiftstegn.

Hvis du bruger tilvalget --checklist eller --radiolist, skal hver række starte med enten “TRUE” eller “FALSE”.

Listedialogen understøtter følgende tilvalg:

# --column=kolonne

Angiver kolonneoverskrifterne, der vises i listedialogen. Du skal angive et --column-tilvalg for hver kolonne, du vil have vist i dialogen.

# --checklist

Angiver at første kolonne i listedialogen indeholder afkrydsningsfelter.

# --radiolist

Angiver at første kolonne i listedialogen indeholder radioknapper.

# --editable

Tillader redigering af de viste elementer.

# --separator=skilletegn

Angiver den streng, der bruges når listedialogen returnerer de valgte elementer.

# --print-column=kolonne

Angiver den kolonne, der skal udskrives når der vælges. Standardkolonnen er "1". "ALL" kan bruges til at udskrive alle kolonner i listen.

Følgende eksempelscript viser, hvordan man opretter en listedialog:

#!/bin/sh

zenity --list \ --title="Vælg hvilke programfejl, du vil se" \ --column="Fejlnummer" --column="Alvorlighed" --column="Beskrivelse" \ 992383 Normal "GtkTreeView bryder sammen ved valg af flere elementer" \ 293823 Høj "GNOME Ordbog virker ikke med proxy" \ 393823 Kritisk "Menuredigering fungerer ikke i GNOME 2.0"

# Eksempel med listedialog

Eksempel på listedialog til Zenity